paragraph_text: Divovska vidra pokazuje raznolik broj prilagodbi prikladnih za život u vodi, poput veoma gustoga krzna, repa nalik krilu te plivaćih kožic<nowiki/>a. Vrsta živi u slatkim vodama, poput rijeka i potoka, koji su u pravilu sezonalno potopljeni te katkad obitava u slatkovodnim jezerima i izvorima. Izgrađuje obimne "kampove" duž obale, u blizini mjesta hranjenja, čisteći pritom velike količine vegetacije. Divovska se vidra najviše hrani ribom, posebice haracinima i somovima, no ponekad jede i rakove. Nema ozbiljnije prirodne grabežljivce, no natječe se s ostalim vrstama za izvore hrane, uključujući neotropsku vidru i neke vrste kajmana.